hotchpotch/miracl-hf-unified huggingface dataset:
ชิมิซุ เอส-พัลส์
สโมสรฟุตบอล ชิมิซุ เอส-พัลส์ (ญี่ปุ่น: 清水エスパルス, อังกฤษ: Shimizu S-Pulse) เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจลีก ดิวิชัน 1 ก่อตั้งขึ้นเมื่อปี 1991 ในช่วงก่อตั้งลีกอาชีพของญี่ปุ่น จัดว่าเป็นสโมสรน้องใหม่ของในวงการฟุตบอลญี่ปุ่นสโมสรหนึ่ง
"S" แทนตัวอักษรตัวแรก 4 อย่าง 1.เมือง "Shimizu" 2.จังหวัด "Shizuoka" 3.แฟนบอล "Supporter" 4.ฟุตบอล "Soccer" และ "พัลส์" ใน ภาษาอังกฤษหมายถึง "ชีพจร" เพื่อแสดงความเป็นหนึ่งของทุกฝ่ายที่เกี่ยวข้องกับทีม
แม้จะเป็นสโมสรอายุน้อย แต่ผลงานของเอส-พัลส์ถือว่าไม่น้อยหน้า เพราะนับตั้งแต่เล่นลีกอาชีพในปี 1992 ก็ประสบความสำเร็จในรายการฟุตบอลถ้วยอยู่เป็นประจำ โดยสามารถเข้ารอบชิงชนะเลิศรายการถ้วยพระจักรพรรดิและเจลีกคัพได้ถึงอย่างละ 5 ครั้ง คว้าแชมป์เจแปนนีส ซูเปอร์คัพได้ 2 สมัย และคว้าแชมป์เอเชียนคัพวินเนอร์คัพได้ 1 สมัย
แต่อย่างไรก็ตาม ผลงานในฟุตบอลเจลีก ดิวิชัน 1 ยังไม่โดดเด่นนัก โดยในปี 1999 เป็นปีที่สโมสรเข้าใกล้แชมป์มากที่สุด หลังจากที่ทำคะแนนได้สูงที่สุดในเลกที่สอง แต่สุดท้ายกลับพ่ายแพ้ในการยิงจุดโทษในรอบเพลย์ออฟเพื่อหาแชมป์
เจแปนนิส ซูเปอร์คัพ
เจแปนนิส ซูเปอร์คัพ หรือ ฟุจิซีร็อกซ์ ซูเปอร์คัพ (ญี่ปุ่น: 富士ゼロックススーパーカップ, อังกฤษ: Fuji Xerox Super Cup) เป็นการแข่งขันฟุตบอลประจำปีของญี่ปุ่น จัดโดยเจลีกและสมาคมฟุตบอลญี่ปุ่น (JFA) โดยจะเป็นการพบกันระหว่างแชมป์เจลีกกับแชมป์ถ้วยพระจักรพรรดิในปีก่อนหน้า
นับตั้งแต่ปี 1994 ฟุจิซีร็อกซ์เข้ามาเป็นผู้สนับสนุนหลักของการแข่งขัน จึงได้มีชื่อว่า ฟุจิซีร็อกซ์ ซูเปอร์คัพ ตั้งแต่นั้นมา โดยจัดการแข่งขันราวๆเดือนกุมภาพันธ์ของทุกปี ก่อนที่ฟุตบอลลีกในฤดูกาลใหม่จะเริ่มต้นขึ้น
โยโกฮามะ เอ็ฟ มารินอส
สโมสรฟุตบอล โยโกฮามะ เอ็ฟ มารินอส (ญี่ปุ่น:横浜F・マリノス, อังกฤษ: Yokohama F. Marinos) เป็นสโมสรฟุตบอลอาชีพที่เข้าร่วมการแข่งขันเจลีก ระดับดิวิชัน 1 ของประเทศญี่ปุ่น โดยเคยคว้าแชมป์เจลีกได้ 3 สมัย และเป็นรองแชมป์ 2 สมัย นับเป็นหนึ่งในทีมที่ประสบความสำเร็จในระดับเจลีก สโมสรมีถิ่นฐานอยู่ที่เมืองโยโกฮามะ ก่อตั้งโดยบริษัทนิสสัน มอเตอร์ส
ในปี 1999 โยโกฮามะ เอ็ฟ มารินอส เกิดจากการรวมตัวของ โยโกฮามะ มารินอส กับ โยโกฮามะ ฟลูเกลส์ ทั้งนี้ คำว่า "มารินอส" นั้นหมายถึงกะลาสีเรือในภาษาสเปน
นับตั้งแต่เล่นในระดับสูงสุดมาตั้งแต่ปี 1982 โยโกฮามะ เอ็ฟ มารินอส จัดเป็นสโมสรที่อยู่ในลีกสูงสุดยาวนานที่สุดในวงการฟุตบอลญี่ปุ่น ร่วมกับคาชิมะแอนต์เลอส์
ซานเฟรซ ฮิโรชิมะ
สโมสรฟุตบอล ซานเฟรซ ฮิโรชิมะ (; ) เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจลีก ดิวิชัน 1 มีถิ่นฐานอยู่ที่เมืองฮิโรชิมะ จังหวัดฮิโรชิมะ
สโมสรเริ่มต้นมาจากการเป็นทีมองค์กรของบริษัทมาสด้า ก่อนจะเปลี่ยนมาเป็นซานเฟรซฮิโรชิมะในปี 1992 ก่อนจะมาประสบความสำเร็จในช่วงหลัง คือการคว้าแชมป์เจลีก ดิวิชัน 1 ได้ 3 สมัยในปี 2012, 2013 และ 2015 คว้าแชมป์เจแปนนิส ซูเปอร์คัพได้ 3 สมัยในปี 2008, 2013 และ 2014
โดยคำว่า "ซานเฟรซ" มาจาก "ซาน"เป็น ภาษาญี่ปุ่น หมายถึงเลขสาม และ "เฟรสเซ่" เป็น ภาษาอิตาลี หมายถึงลูกธนู เมื่อนำมารวมกันจึงหมายความว่า "ลูกธนูสามดอก" ซึ่งมาจากประวัติศาสตร์ของประเทศญี่ปุ่น "โมริ โมโตนาริ" ตระกูลไดเมียวใหญ่แถบฮิโรชิม่ากับประโยคที่เขาบอกแก่บุตรชาย 3 คนว่า "ลูกธนูดอกเดียวย่อมหักง่าย แต่หากลูกธนูสามดอกรวมกันแล้วย่อมหักได้ยาก"
ปัจจุบันมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา
"ข้อมูลล่าสุด 31 มกราคม 2018"
คาวาซากิ ฟรอนตาเล
สโมสรฟุตบอลคาวาซากิ ฟรอนตาเล (ญี่ปุ่น: 川崎フロンターレ, อังกฤษ: Kawasaki Frontale) เป็นสโมสรฟุตบอลอาชีพในเจลีก ดิวิชัน 1 ของประเทศญี่ปุ่น มีถิ่นฐานอยู่ที่เมืองคาวาซากิ จังหวัดคานางาวะ ทางตอนใต้ของกรุงโตเกียว มีสนามเหย้าคือสนามกีฬาโทโดโรกิซึ่งตั้งอยู่ใจกลางเมืองคาวาซากิ
สโมสรแห่งนี้ก่อตั้งขึ้นในปี 1995 ในชื่อสโมสรฟุตบอลฟูจิตสึ เข้าร่วมลีกสมัครเล่น JSL ดิวิชัน 1 ครั้งแรกในปี 1977 แต่ตกชั้นไปในลีกล่างมาตลอด เมือ่ปี 1997 สโมสรยกระดับมาเป็นสโมสรฟุตบอลอาชีพ และได้เปลี่ยนชื่อเป็น "ฟรอนตาเล" ซึ่งมีความหมายว่า ด้านหน้า (frontal) ในภาษาอิตาลี และในที่สุด ได้ขึ้นมาลีกสูงสุดอีกครั้งในปี 2000 ที่ได้สัมผัสเกมเจลีกเป็นครั้งแรก สโมสรเข้าใกล้ความสำเร็จมากที่สุดในปี 2006 ที่รองแชมป์ในเจลีก ดิวิชัน 1 และได้เข้าร่วมการแข่งขันเอเอฟซีแชมเปียนส์ลีกในปี 2007 และผ่านเข้ารอบแบ่งกลุ่มไปได้
ฟรอนตาเลทำผลงานได้ดีขึ้นเรื่อยๆ และมีนักฟุตบอลทีมชาติญี่ปุ่นเกิดขึ้นในทีมมากมาย
ปี 2017 “อัซซูร่า เนโร่” คาวาซากิ ฟรอนตาเล่ สร้างประวัติศาสตร์ คว้าแชมป์เจลีก สมัยแรกมาครองได้สำเร็จ หลังเปิดบ้านไล่ถล่ม โอมิยะ อาร์ดิย่า 5-0 ขณะที่ “กวางเขาเหล็ก” คาชิมะ แอนท์เลอร์ส ทำได้แค่บุกเสมอ จูบิโล อิวาตะ 0-0 ทำให้ทั้งสองทีมมีแต้มเท่ากันที่ 72 คะแนน หลังแข่งครบ 34 เกม แต่ คาวาซากิ ฟรอนตาเล่ มีลูกได้เสียที่ดีกว่า จึงเป็นฝ่ายคว้าแชมป์ไปครอง
ตารางคะแนน เจลีก 2017 (3 อันดับแรก)
1.คาวาซากิ ฟรอนตาเล่ 72 คะแนน (+39)
2.คาชิม่า แอนท์เลอร์ส 72 คะแนน (+22)
3.เซเรโซ่ โอซาก้า 63 คะแนน (+22)
รายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก
นี่คือรายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก ประกอบด้วยวิดีโอออนไลน์อันดับต้น ๆ จำนวน 25 วิดีโอที่มีการชมมากที่สุดใน 24 ชั่วโมงของการปล่อยทั่วโลก รายชื่อนี้ไม่รวมตัวอย่างภาพยนตร์ แต่จะอยู่ในรายชื่อตัวอย่างภาพยนตร์ออนไลน์ที่มียอดผู้ชมมากที่สุดใน 24 ชั่วโมงแรก
ฟุตซอลชิงแชมป์แอฟริกา
ฟุตซอลชิงแชมป์แอฟริกา () หรือเป็นที่รู้จักในชื่อ แอฟริกันฟุตซอลแชมป์เปียนชิพ จนถึงปี 2015) เป็นการแข่งขันฟุตซอลระดับนานาชาติในทวีปแอฟริกาถูกจัดขึ้นครั้งแรกในปี 1996 โดยสมาพันธ์ฟุตบอลแห่งแอฟริกา (CAF) และจัดต่อกันเรื่อย4ปีครั้ง
ในวันที่ 6 สิงหาคม 2015, คณะกรรมการบริหารของสมาพันธ์ฟุตบอลแห่งแอฟริกาได้เปลี่ยนชื่อทัวร์นาเมนต์นี้จากชื่อ แอฟริกันฟุตซอลแชมป์เปียนชิพ (African Futsal Championship) เป็น ฟุตซอลชิงแชมป์แอฟริกาหรือแอฟริกาฟุตซอลคัพออฟเนชันส์ (Africa Futsal Cup of Nations), ให้เหมือนกับ แอฟริกาคัพออฟเนชันส์.
" A round-robin tournament determined the final standings.
" ในปี 2011 ถูกยกเลิกเนืองจากมีการคัดเลือกทีมจากแอฟริกา 3 ทีม ไปแข่งขันฟุตซอลชิงแชมป์โลก 2012โดยการคัดเลือกนั้นมีการจัดการแข่งแยกต่างหากซึ่งอียิปต์ ลิเบีย และโมร็อกโกได้ไปเข้าร่วมการแข่งขันฟุตซอลชิงแชมป์โลก 2012
เจ้าหญิงฮิโระโกะ
เจ้าหญิงฮิโระโกะ ( ; ? – 24 พฤษภาคม 1493) เจ้าหญิงและพระสนมในจักรพรรดิญี่ปุ่นโดยเป็ยพระธิดาใน เจ้าชายยะซุอะกิระ พระราชโอรสองค์ที่ 2 และอดีตรัชทายาทใน จักรพรรดิไดโงะ ต่อมาพระองค์ได้เข้าถวายตัวเป็นพระสนมใน จักรพรรดิซุซะกุ และได้มีพระประสูติกาลพระราชธิดาพระองค์เดียวคือ เจ้าหญิงมะซะโกะ ซึ่งต่อมาได้ถวายตัวเป็นจักรพรรดินีใน จักรพรรดิเรเซ แต่หลังจากนั้นไม่นานเจ้าหญิงฮิโระโกะก็เกิดประชวรขึ้นเนื่องจากพระอาการตกพระโลหิตจนกระทั่งสิ้นพระชนม์เมื่อวันที่ 24 พฤษภาคม พ.ศ. 1993
ฟุจิวะระ โนะ ทะเนะโกะ
ฟุจิวะระ โนะ ทะเนะโกะ ( ; ? – 12 สิงหาคม 1439) พระสนมในจักรพรรดิญี่ปุ่นโดยเป็นพระสนมใน จักรพรรดิอุดะ จักรพรรดิองค์ที่ 59 เป็นพระราชมารดาใน จักรพรรดิไดโงะ จักรพรรดิองค์ที่ 60 และเป็นพระอัยยิกาใน จักรพรรดิซุซะกุ จักรพรรดิองค์ที่ 61 และ จักรพรรดิมุระกะมิ จักรพรรดิองค์ที่ 62
ต่อมาภายหลังจากที่ทะเนะโกะถึงแก่กรรมในวันที่ 12 สิงหาคม พ.ศ. 1439 จักรพรรดิอุดะได้สถาปนาเธอให้มีสถานะเทียบเท่า โคไตโง หรือพระราชชนนี
ฟุจิวะระ โนะ องชิ (จักรพรรดิอุดะ)
ฟุจิวะระ โนะ องชิ ( ; 1415 – 20 กรกฎาคม 1450) พระสนมในจักรพรรดิญี่ปุ่นโดยเป็นพระสนมใน จักรพรรดิอุดะ จักรพรรดิองค์ที่ 59 มีพระราชธิดาพระองค์เดียวคือ เจ้าหญิงคินชิ
เจ้าหญิงคินชิ (พระราชธิดาในจักรพรรดิอุดะ)
เจ้าหญิงคินชิ ( ; 1433 – 7 เมษายน 1453) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิอุดะ จักรพรรดิองค์ที่ 59 ที่ประสูติแต่ ฟุจิวะระ โนะ องชิ และเป็น เจ้าหญิงพระชายา ใน เจ้าชายอะสึโยะชิ พระเชษฐาต่างพระมารดาและเป็นพระราชอนุชาร่วมพระราชมารดาเดียวกับ จักรพรรดิไดโงะ จักรพรรดิองค์ที่ 60
เจ้าหญิงคินชิ (พระราชธิดาในจักรพรรดิไดโงะ)
เจ้าหญิงคินชิ ( ; 1447 – 29 พฤศจิกายน 1481) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิไดโงะ จักรพรรดิองค์ที่ 60 และเป็นภริยาของ ฟุจิวะระ โนะ โมะโระซุเกะ
มังกรหยก (แก้ความกำกวม)
มังกรหยก สามารถหมายถึง
มังกรหยก ภาค 2 ตอน จอมยุทธอินทรี
มังกรหยก ภาค 2 ตอน จอมยุทธอินทรี () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 2 อีกเวอร์ชันหนึ่ง ออกอากาศทางช่อง TVB Jade ในประเทศจีน ละครโทรทัศน์เรื่องนี้เป็นละครภาคสองของละครไตรภาคในเรื่อง มังกรหยก โดยละครเรื่องนี้เป็นภาคต่อของละครเรื่อง มังกรหยก และละครเรื่องนี้มีภาค 3 ต่อคือเรื่อง ดาบมังกรหยก ตอน เทพบุตรมังกรฟ้า ละครเรื่องนี้ออกอากาศทางช่อง TVB Jade ในประเทศฮ่องกง และมีเรตติ้ง 62 จุด (62%) ของยอดคนดู นับได้ว่าเป็นมังกรหยก ของภาค2 ที่ประสบความสำเร็จมากครั้งหนึ่ง ส่วนในประเทศไทย จะออกอากาศทางช่อง 3 นำแสดงโดย หลิว เต๋อหัว และ เฉิน อวี้เหลียน
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่างๆนานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุขมังกรหยก ภาค2 เวอร์ชันนี้ ได้รับความนิยมเป็นอย่างมาก และมีเรตติ้ง 62 จุด (62%) ของยอดคนดู นับได้ว่าเป็นมังกรหยก ภาค2 ที่ประสบความสำเร็จมากครั้งหนึ่ง (แต่เรตติ้งไม่สูงเท่า มังกรหยก ภาค1 เวอร์ชันของ หวงเย่อหัว และ องเหม่ยหลิง ที่สร้างในปีเดียวกัน ที่มีเรตติ้งสูงถึง 
99 จุด)
ดาบมังกรหยก: กระบี่อิงฟ้า ดาบฆ่ามังกร
ดาบมังกรหยก หรือ ดาบมังกรหยก: กระบี่อิงฟ้า ดาบฆ่ามังกร () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชั่นหนึ่ง ออกอากาศทางช่อง CCTV ในประเทศจีน ละครโทรทัศน์เรื่องนี้เป็นละครภาคสองของละครไตรภาคในเรื่อง มังกรหยก โดยละครเรื่องนี้เป็นภาคต่อของละครเรื่อง มังกรหยก และเรื่อง มังกรหยก ภาค 2 ตอน ตำนานศึกเทพอินทรี ละครเรื่องนี้ออกอากาศทางช่อง CCTV ในประเทศจีน ส่วนในประเทศไทย จะออกอากาศทางช่อง โมโนพลัส
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
ดาบมังกรหยก (แก้ความกำกวม)
ดาบมังกรหยก สามารถหมายถึง
คะกิมง-อิง
คะกิมง-อิง ( ; ? – ?) พระสนมและนางกำนัลแห่งจักรพรรดิญี่ปุ่นโดยเป็นพระสนมและนางกำนัลใน จักรพรรดิโกะ-มุระกะมิ จักรพรรดิองค์ที่ 97 และองค์ที่ 2 แห่ง ราชสำนักใต้ ใน ยุคราชสำนักเหนือ-ใต้ และเป็นพระราชมารดาของจักรพรรดิถึง 2 พระองค์คือ จักรพรรดิโชเก จักรพรรดิองค์ที่ 98 และ จักรพรรดิโกะ-คะเมะยะมะ จักรพรรดิองค์ที่ 99 และองค์สุดท้ายแห่งราชสำนักใต้
ดาบมังกรหยก ตอน เทพบุตรมังกรฟ้า
ดาบมังกรหยก หรือ ดาบมังกรหยก ตอน เทพบุตรมังกรฟ้า () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศทางช่อง TVB ในประเทศจีน ส่วนในประเทศไทย จะออกอากาศทางช่อง 3 นำแสดงโดย เหลียง เฉาเหว่ย, เติ้ง ชุ่ยเหวิน, , เส้า เหม่ยฉี, เจิ้ง อวี้หลิง, เหริน ต๋าหัว, เคนเนธ ซาง ละครเรื่องนี้เป็นละครภาคต่อของ มังกรหยก ภาค 2 ตอน จอมยุทธอินทรี
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
วอลเลย์บอลชายชิงแชมป์โลก รุ่นอายุไม่เกิน 21 ปี 2017
วอลเลย์บอลชายชิงแชมป์โลก รุ่นอายุไม่เกิน 21 ปี 2017 () เป็นครั้งที่ 19 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 21 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่ประเทศเช็กเกีย ในเมืองเบอร์โน และ เชสเกบุดเยยอวีตเซ ระหว่างวันที่ 23 มิถุนายน – 2 กรกฎาคม ค.ศ. 2017 มีทีมที่เข้าร่วมการแข่งขันทั้งหมด 16 ทีม
สหพันธ์วอลเลย์บอลระหว่างประเทศได้เปิดเผยจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 21 ปี
การจับสลากแบ่งกลุ่มจัดขึ้นที่เมืองเบอร์โน ประเทศเช็กเกีย ในวันที่ 31 พฤษภาคม ค.ศ. 2017 ประเทศเช็กเกียฐานะประเทศเจ้าภาพได้รับให้เป็นทีมวางของกลุ่ม A และ 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก ส่วนที่เหลืออีก 8 ทีมจะถูกจับสลากในสองแถวถัดไป ตัวเลขในวงเล็บหมายถึงอันดับโลก ยู 21 ยกเว้น ประเทศเจ้าภาพอันดับที่ 35
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
เหนี่ยวหัวใจสุดไกปืน
เหนี่ยวหัวใจสุดไกปืน เป็นละครในชุด "ภารกิจรัก" แนวแอ็คชั่น โรแมนติก ดราม่า สอดแทรกแนวคิด ความรัก มิตรภาพ และ การเสียสละเพื่อประเทศชาติ ของทางสถานีวิทยุโทรทัศน์สีกองทัพบกช่อง 7 ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน เริ่มตอนแรกวันเสาร์ที่ 1 กรกฎาคม พ.ศ. 2560-22 กรกฎาคม พ.ศ. 2560 ต่อจากละครเรื่อง มายา (ละครโทรทัศน์)
ร้อยเอก ภูริช สัตตกมลพันธ์ (ศุกลวัฒน์ คณารศ) แห่งหน่วยรบพิเศษ สังกัดกองทัพบก กับภารกิจหลักในการขัดขวางการขนส่งยาเสพติดข้ามประเทศ ภูริชปฏิบัติหน้าที่อยู่ชายแดนไทย-พม่า ที่ค่ายทหารห่างไกลทุรกันดาร ทำภารกิจทางด้านทหารและบำรุงขวัญชาวบ้านไปด้วย จนทำให้ได้พบกับ พญ.นภัสชล (ภัทรศยา เครือสุวรรณศิริ) อายุรแพทย์และศัลยแพทย์สาวคนเก่ง ที่อาสามากับหน่วยแพทย์เคลื่อนที่เพื่อรักษาชาวบ้านฟรี จนกระทั่งเกิดเหตุการณ์ต่อสู้แย่งชิงดินแดนเมืองเผ่าลาซะ นภัสชล ถูกลักพาตัวไป ทำให้ภูริชได้รับภารกิจในการช่วยเหลือเธอ ได้ใช้เวลาอยู่ด้วยกันจนเกิดความรัก เมื่อภารกิจสำเร็จลุล่วง ภูริชต้องปฏิบัติภารกิจต่อจนได้รับบาดเจ็บสาหัสนอนไม่รับรู้อะไร แต่นภัสชลก็ได้ภูริชกลับคืนมา
เอวานเกเลี่ยน โครงการพัฒนาอิคาริ ชินจิ
เอวานเกเลี่ยน โครงการพัฒนาอิคาริ ชินจิ () เป็นเกมคอมพิวเตอร์ที่สร้างจากอะนิเมะโทรทัศน์เรื่อง "อีวานเกเลียน มหาสงครามวันพิพากษา" () โดยให้ผู้เล่นควบคุมอิคาริ ชินจิ ตัวละครเอกของเรื่อง โดยผู้เล่นจะต้องตัดสินใจเกี่ยวกับการกระทำต่าง ๆ ของชินจิ ฉากจะเริ่มต้นจากการโจมตีของเทวทูตองค์ที่ 3 เช่นเดียวกับอะนิเมะ การตัดสินใจและการกระทำต่าง ๆ ที่ผู้เล่นเลือกจะสำแดงผลลัพธ์ต่าง ๆ ออกมา
ผู้เล่นจะหาเงินได้สามวิธีคือ ทำกิจกรรมในตารางประจำสัปดาห์, ต่อสู้ และเลือกบทสนทนา ผู้เล่นสามารถเลือกกิจกรรมของชินจิในแต่ละสัปดาห์ (ทุกวันจะมีกิจกรรมให้เลือกสองอย่าง) ซึ่งกิจกรรมเหล่านี้จะส่งผลต่อสถิติต่าง ๆ ของชินจิ เป็นต้นว่าการทดสอบการซิงโครจะช่วยเพิ่มความสามารถในการควบคุมเอวา ในวันอาทิตย์จะมีกิจกรรมพิเศษ ชินจิสามารถซื้อไอเทมหรือทำงานกับเนิร์ฟเพื่อปลดล็อกอุปกรณ์ใหม่ของเอวา การต่อสู้จะมาจากการควบคุม อันมาจากผลของสถิติการตัดสินใจอีกอย่างหนึ่งคือโชคช่วย การเลือกบทสนทนาของชินจิจะเป็นตัวแปรสำคัญอย่างยิ่งต่อการดำเนินเรื่อง
ในเกมและมังงะเรื่องนี้มีการเพิ่มเติมตัวละครใหม่ลงไปสามตัว เป็นเจ้าหน้าที่เทคนิคเพศหญิงของเนิร์ฟ ได้แก่ คะเอเดะ อะงะโนะ (), ซะสึกิ โออิ () และอะโอะอิ โมะงะมิ ()
นอกจากนี้ "เอวานเกเลี่ยน โครงการพัฒนาอิคาริ ชินจิ" ยังมีการดัดแปลงเป็นมังงะ เรื่องโดยคะรา ภาพโดยโอะซะมุ ทะกะฮะชิ () จัดพิมพ์โดยสำนักพิมพ์คะโดะกะวะ เผยแพร่ในเดือนมิถุนายน 2548 ถึงเดือนกุมภาพันธ์ 2559 จำนวน 18 เล่ม ในไทยแปลและจัดจำหน่ายโดยสยามอินเตอร์คอมิกส์ บางครั้งเรียกสั้น ๆ ว่า "เอวาภาคโรงเรียน" ซึ่งมีลักษณะเป็นภาคแยกจากภาคปกติ เพราะนำตัวละครหลักจาก "อีวานเกเลียน มหาสงครามวันพิพากษา" เพียงแต่ปรับเนื้อเรื่องให้ต่างไปจากเดิม การแสดงพฤติกรรมทางบวกของตัวละครต่าง ๆ ที่ชัดเจนขึ้น อาทิ ชินจิเป็นคนที่กล้าพูด เรย์ที่ยิ้มมากกว่าปรกติ และอาสึกะที่เป็นคนตลก มีตัวละครใหม่เพิ่มขึ้น และตัวละครที่ตายไปแล้วในจากภาคปกติยังคงมีชีวิตอยู่ในภาคนี้ เช่นยูอิแม่ของชินจิ ส่วนฉากต่อสู้มีอยู่แต่น้อยและลดความรุนแรงลง โดยมีเทวทูต (ในที่นี้ใช้คำว่า "เป้าหมาย") ไม่มีหุ่นยนต์ในเรื่อง ใช้เพียงชินจิ เรย์ และอาสึกะสู้กับเทวทูตเท่านั้น
พระราชวรวงศ์เธอ พระองค์เจ้าฉายรัศมีหิรัญพรรณ
พระราชวรวงศ์เธอ พระองค์เจ้าฉายรัศมีหิรัญพรรณ (17 ธันวาคม พ.ศ. 2414 — 9 เมษายน พ.ศ. 2471) พระราชธิดาพระองค์ที่ 11 ในกรมพระราชวังบวรวิไชยชาญประสูติแต่จอมมารดาปุ้ย
พระราชวรวงศ์เธอ พระองค์เจ้าฉายรัศมีหิรัญพรรณ ประสูติเมื่อวันอังคารที่ 17 ธันวาคม พ.ศ. 2414 เป็นพระราชธิดาในกรมพระราชวังบวรวิไชยชาญประสูติแต่จอมมารดาปุ้ย ธิดาพระยาพระราม (แสง) กับท่านปุก
พ.ศ. 2435 ในสมัยรัชกาลที่ 5 พระองค์เจ้าฉายรัศมีหิรัญพรรณ ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี ปรากฎความใน "วชิรญาณวิเศษ" ว่า
""...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป...""
และ
""...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ พระองค์เจ้าฉายรัศมีหิรัญญพรรณ์ ๑...""
พระราชวรวงศ์เธอ พระองค์เจ้าฉายรัศมีหิรัญพรรณ สิ้นพระชนม์ในรัชกาลที่ 7 เมื่อวันจันทร์ที่ 9 เมษายน พ.ศ. 2471 พระชันษา 57 ปี พระราชทานเพลิงพระศพ ณ พระเมรุวัดเบญจมบพิตร วันที่ 18 พฤษภาคม พ.ศ. 2473
ฮิโนะนิชิ โมะโตะโกะ
ฮิโนะนิชิ โมะโตะโกะ ( ; 1927 – 3 ตุลาคม 1983) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-โคะมะสึ จักรพรรดิองค์ที่ 100 รวมถึงเป็นพระราชมารดาใน จักรพรรดิโชโก จักรพรรดิองค์ที่ 101 และเป็นพระราชมารดาบุญธรรมใน จักรพรรดิโกะ-ฮะนะโซะโนะ จักรพรรดิองค์ที่ 102
โออิโนะมิกะโดะ โนะบุโกะ
โออิโนะมิกะโดะ โนะบุโกะ ( ; 1954 – 8 มิถุนายน 2031) หรือ ฟุจิวะระ โนะ โนะบุโกะ หรือ คะระกุมง-อิง นางกำนัลและพระสนมในจักรพรรดิญี่ปุ่นโดยเป็นนางกำนัลและพระสนมใน จักรพรรดิโกะ-ฮะนะโซะโนะ จักรพรรดิองค์ที่ 102 และเป็นพระราชมารดาใน เจ้าหญิงคังชิน และ จักรพรรดิโกะ-สึชิมิกะโดะ จักรพรรดิองค์ที่ 103
อูนเซิลนุย
อูนเซิลนุย (มีชื่อเรียกอย่างเป็นทางการว่า L'Hymne de la victoire หรือ Ditanyè) เป็นเพลงชาติของบูร์กินาฟาโซ. ประพันธ์คำร้อง และ เรียบเรียงทำนองโดย ร้อยเอก โตมาส์ ซังการา เมื่อ ค.ศ. 1984 แทนเพลงชาติของสาธารณรัฐอัปเปอร์วอลตา ที่มีชื่อว่า เพลงชาติอัปเปอร์วอลตา ("Hymne National Voltaïque").
เพลงชาติอัปเปอร์วอลตา
Hymne National Voltaïque เป็นเพลงชาติของสาธารณรัฐอัปเปอร์วอลตา ประพันธ์คำร้อง และ เรียบเรียงทำนองโดย โรเบิรต์ อูเดราโก ระหว่าง ค.ศ. 1960 ถึง ค.ศ. 1984, ภายหลังการรัฐประหาร และได้เปลี่ยนชื่อประเทศเป็น บูร์กินาฟาโซ พร้อมกับประกาศใช้เพลงชาติฉบับใหม่ ที่มีชื่อว่า อูนเซิลนุย ("Une Seule Nuit").
นิวะตะ อะซะโกะ
นิวะตะ อะซะโกะ ( ; 1980 – 13 สิงหาคม 2035) นางกำนัลและพระสนมในจักรพรรดิแห่งญี่ปุ่นโดยเป็นนางกำนัลและพระสนมใน จักรพรรดิโกะ-สึชิมิกะโดะ จักรพรรดิองค์ที่ 103 และเป็นพระราชมารดาใน จักรพรรดิโกะ-คะชิวะบะระ จักรพรรดิองค์ที่ 104
ใน พ.ศ. 2047 อันตรงกับปีที่ 4 ในรัชสมัยจักรพรรดิโกะ-คะชิวะบะระพระองค์ได้สถาปนาพระราชมารดาที่สิ้นพระชนม์ไปแล้วตั้งแต่ พ.ศ. 2035 ให้มีสถานะเทียบเท่า โคไตโง หรือพระราชชนนี
เจ้าชายเปรโด ดยุกแห่งกาลาเบรีย
พระองค์ทรงอภิเษกสมรสกับโซเฟีย แลนด์ดิลอส ภายหลังคือเจ้าหญิงโซเฟีย ดัชเชสแห่งกาลาเบรีย มีพระบุตรร่วมกัน 7 พระองค์ โดยภายหลังพระบิดาของพระองค์สิ้นพระชนม์ พระองค์สืบพระอิสริยยศ ดยุกแห่งกาลาเบรีย
ปู่สมบูรณ์
ปู่สมบูรณ์ เป็นภาพยนตร์ไทย ที่ออกฉายเมื่อปี พ.ศ. 2557 ซึ่งเป็นภาพยนตร์แนวโรแมนติก-สารคดี เป็นหนังสารคดีเรื่องแรกได้รับเลือกเป็นหนังเปิดเทศกาลภาพยนตร์โลก กรุงเทพฯ ครั้งที่ 12 (World Film Bangkok Festival) และยังเป็นหนังไทยขนาดยาวเรื่องแรกที่เข้าประกวดถึงรอบสุดท้ายบนเวทีระดับโลก เทศกาลภาพยนตร์สารคดีนานาชาติ อัมสเตอร์ดัม ประเทศเนเธอร์แลนด์ (IDFA) รวมทั้งได้รับเลือกและร่วมฉายในเทศกาลภาพยนตร์หลายประเทศ เช่น อังกฤษ, เกาหลีใต้, สปป.ลาว เป็นต้น ยังได้รับการตอบรับอย่างดีจากนักวิจารณ์ รวมทั้งเพจหนังดังอย่าง อวยไส้แตกแหกไส้ฉีก และยังสร้างปรากฏการณ์ที่มีผู้ชมออกมาดูหนังสารคดีในโรงภาพยนตร์อย่างมาก
ภาพยนตร์สารคดีเล่าถึงความรักของปู่สมบูรณ์ที่มีต่อเมียดผู้เป็นภรรยาในช่วงอายุสุดท้ายของชีวิต เป็นเวลากว่า 45 ปี แล้วที่สองสามีภรรยาดูแลซึ่งกันและกัน จนถึงตอนที่ย่าเมียดได้ล้มป่วยด้วยโรคไต และไม่สามารถช่วยเหลือตัวเองได้อีกต่อไป ปู่สมบูรณ์ก็คอยอยู่เคียงข้างย่าเมียดเสมอ แม้การร่วมชีวิตคู่จะมาจากขณบประเพณีคลุมถุงชน แต่นั่นก็ไม่ใช่ปัญหาในการใช้ชีวิตคู่ของทั้งสอง เพราะต่างฝ่ายต่างทำหน้าที่สามีภรรยาที่ดีต่อกัน รวมทั้งเป็นพ่อแม่ของลูก และปู่ย่าของหลาน ตลอดเส้นทางชีวิตพวกเขาได้สร้างความรักขึ้นมาและรักษามันไว้ชั่วนิรันดร์ แม้นไม่มีคำหวานใดๆเอ่ยจากปากของทั้งสอง แต่สิ่งที่เป็นอยู่มันสามารถสัมผัสรับรู้ได้ด้วยหัวใจ
อาร์ชดัชเชสมาเรียแห่งออสเตรีย
พระองค์ทรงอภิเษกสมรสกับ อาร์ชดยุกซีโมนแห่งออสเตรีย รับพระราชทานพระอิสริยยศเป็น อาร์ชดัชเชสแห่งออสเตรีย มีพระบุตร 5 พระองค์
อาร์ชดัชเชสมาเรีย เป็นพระธิดาพระองค์ที่ 2 ในอินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย โดยพระองค์มีพระนามแรกประสูติว่า เจ้าหญิงมาเรียแห่งบูร์บงและซิซีลีทั้งสอง
เจ้าหญิงมาเรีย ทรงเสกสมรสกับ อาร์ชดยุกไซเมียแห่งออสเตรีย เมื่อวันที่ 13 กรกฎาคม พ.ศ. 2539 ณ ประเทศสเปน รับพระราชทานพระอิสริยยศเป็นทางการคือ อาร์ชดัชเชสมาเรียแห่งออสเตรีย พระชายา เจ้าหญิงแห่งบูร์บงและซิซีลีทั้งสอง โดยมีพระบุตรรวมกัน 5 พระองค์
แคว้นริฟเน
แคว้นริฟเน (, translit. "Rivnenska oblast", ) เป็นหน่วยการปกครองประเภทแคว้น (Oblast) ตั้งอยู่ทางทิศตะวันตกของ ประเทศยูเครนมี เมืองปกครองหลัก ที่ ริฟเน ภูมิภาคมีอาณาเขตประมาณ 20,100 km²; และมีประชากรประมาณ 1.2 ล้านคน แคว้นเคยเป็นส่วนหนึ่งของสาธารณรัฐโปแลนด์ที่ 2 ในชื่อ Wojewódstwo Wołyńskie, แคว้นริฟเน ก่อตั้งขึ้นในช่วง สาธารณรัฐสังคมนิยมโซเวียตยูเครน ในวันที่ 4 ธันวาคม 1939 หลังจากที่สหภาพโซเวียตบุกครองและยึดครองโปแลนด์ตะวันออกในวันที่ 17 กันยายน 1939
ก่อนปี 1992, ภายใต้นโยบาย การแผลงเป็นรัสเซีย (Russification) แคว้นมีชื่อเป็นที่รู้จักในภาษารัสเซียในชื่อ Rovno Oblast หรืออีกชื่อหนึ่งในชื่อ Rivnenshchyna ()
เกล ฮอว์ธอร์น
เกล ฮอว์ธอร์น เป็นตัวละครหลักจากไตรภาคเกมล่าชีวิต ของซูซาน คอลลินส์ เขาเป็นเพื่อนสนิทของแคตนิส เอฟเวอร์ดีน ตัวละครนำของเรื่อง เกลนั้นอายุมากกว่าแคตนิสสองปี มีฐานะที่ยากจนมากเนื่องจากสูญเสียพ่อจากเหตุการณ์เหมืองถล่มเช่นเดียวกับแคตนิส ทำให้เขาต้องเป็นเสาหลักของบ้าน ทั้งสองจึงค่อนข้างเข้าใจความรู้สึกของกันและกัน เกลนั้นหลงรักแคตนิสมาตลอด แต่การที่แคตนิสและพีต้าได้สร้างภาพของ 'คู่รักที่ชะตาไม่เป็นใจ' ขึ้นมาระหว่างเกมล่าชีวิตก็ทำให้เขาจำเป็นต้องยอมถอยห่างออกมา ในช่วงท้ายของปีกแห่งไฟ เขต 12 ได้ถูกถล่มจนราบคาบโดยแคปิตอล เกลได้มีส่วนสำคัญในการช่วยเหลือประชาชนเขต 12 ในม็อกกิ้งเจย์ เขาได้เข้าร่วมเป็นทหารของกองกำลังกบฎและได้ช่วยพีต้าจากการจับคุมของแคปิตอลอีกด้วย อย่างไรก็ตาม ความสัมพันธ์ของเกลและแคตนิสย่ำแย่ลง ภายหลังที่แคตนิสสูญเสียพริมโรส น้องสาวของเธอ เนื่องจากระเบิดที่เกลสร้างขึ้น เกลเองรู้สึกผิดกับความสูญเสียดังกล่าว และได้ตัดสินใจใช้ชีวิตอยู่ในเขตที่ 2 ในขณะที่พีต้าและแคตนิสแต่งงานและใช้ชีวิตร่วมกันที่เขต 12
กลาดิอาตอร์
กลาดิอาตอร์ ( แปลว่า "นักรบดาบ", จาก gladivs แปลว่า "ดาบ") เป็นนักสู้ติดอาวุธที่มีหน้าที่ต่อสู้เพื่อสร้างความบันเทิงแก่ผู้ชมในสมัยสาธารณรัฐโรมันและจักรวรรดิโรมัน กลาดิอาตอร์ต้องใช้ความรุนแรงในการเผชิญหน้ากับคู่ต่อสู้ที่อาจเป็นได้ทั้งกลาดิอาตอร์คนอื่น สัตว์ป่า และนักโทษที่ได้รับคำพิพากษา กลาดิอาตอร์ส่วนใหญ่เป็นทาส บุคคลที่โตมาในสภาพแวดล้อมรุนแรง หรือบุคคลที่ถูกกีดกันจากสังคม แต่ก็มีกลาดิอาตอร์บางคนที่เป็นอิสรชนซึ่งอาสาเสี่ยงชีวิตและสิทธิพลเมืองโรมันของตนเข้าแข่งขันในสังเวียน
ไม่ว่ากลาดิอาตอร์จะมีเทือกเถาเหล่ากอมาจากที่ใด พวกเขาก็สามารถนำเสนอตัวอย่างหนึ่งของจริยธรรมในการต่อสู้ของโรมแก่ผู้ชม และไม่ว่าจะต่อสู้หรือตายอย่างสมศักดิ์ศรี พวกเขาก็อาจเรียกเสียงชื่นชมและยกย่องจากมวลชนได้เช่นกัน กลาดิอาตอร์ได้รับการยกย่องทั้งในศิลปะระดับบนและศิลปะระดับล่าง และคุณค่าของพวกเขาในฐานะผู้สร้างความบันเทิงก็ได้รับการเชิดชูทั้งในวัตถุมีค่าและวัตถุธรรมดา ๆ ทั่วโลกโรมัน
ต้นกำเนิดการต่อสู้ของกลาดิอาตอร์นั้นยังคงเป็นที่ถกเถียง แต่มีหลักฐานที่สามารถสันนิษฐานกันได้ว่า มีจุดเริ่มต้นมาจากการแข่งขันต่อสู้ในพิธีกรรมศพที่จัดขึ้นในช่วงสงครามพิวนิกราว 300 ปีก่อนคริสต์ศักราช และได้กลายมาเป็นส่วนสำคัญทั้งในทางการเมืองและทางสังคมของชาวโรมันอย่างรวดเร็ว ความนิยมนั้นได้ส่งผลให้มีการจัดการต่อสู้ในเกมกีฬาสาธารณะที่หรูหราฟู่ฟ่ามากขึ้นด้วย
การต่อสู้ของกลาดิอาตอร์นั้นยังคงมีอยู่สืบมาเกือบหนึ่งพันปี โดยเป็นที่นิยมมากที่สุดในช่วง 100 ปีก่อนคริสต์ศักราชถึงคริสต์ศตวรรษที่ 2 จนกระทั่งเสื่อมความนิยมลงในช่วงต้นของคริสต์ศตวรรษที่ 5 ภายหลังจากการที่จักรวรรดิโรมันได้ประกาศให้ศาสนาคริสต์เป็นศาสนาประจำรัฐใน ค.ศ. 380 อย่างไรก็ตาม การสู้กับสัตว์ก็ยังคงดำเนินมาจนถึงคริสต์ศตวรรษที่ 6
วิลลาทูเกนด์แฮต
วิลลาทูเกนด์แฮต () เป็นบ้านพักอาศัยหรูในเขตเซอนาโพล (Černá Pole) เมืองเบอร์โน ประเทศเช็กเกีย ได้รับการออกแบบโดยลุดวิก มีส ฟาน เดอร์ โรห์ สถาปนิกชาวเยอรมัน อาคารก่อสร้างขึ้นด้วยคอนกรีตเสริมเหล็ก พร้อมโครงสร้างเหล็ก สร้างขึ้นระหว่างปี ค.ศ. 1928 ถึง 1930 ให้กับนาย ฟริตซ์ ทูเกนด์แฮต (Fritz Tugendhat) และภรรยาของเขา กรีตา (Greta) บ้านหลังนี้ถือเป็นหนึ่งในงานต้นแบบแนวโมเดิร์นรุ่นแรก ๆ ในยุโรป จนในเวลาต่อมามันได้กลายเป็นหนึ่งในไอคอนแห่งลัทธิโมเดิร์น ที่สำคัญ
บ้านได้ออกแบบให้สูงสามชั้น ทอดตามเนินและหันหน้าเข้าสู่ด้านตะวันตกเฉียงใต้ ในส่วนของชั้นที่สอง (ชั้น G) เป็นส่วนพื้นที่สาธารณะ ประกอบด้วยห้องรับแขกหลัก เรือนกระจก และพื้นที่รับรองต่าง ๆ ซึ่งรวมไปถึงระเบียงสู่ด้านนอกด้วย นอกจากนี้ยังประกอบด้วยห้องครัวและห้องของคนรับใช้ซึ่งวางอยู่ข้างเคียงกัน ในชั้นที่สาม ประกอบด้วยทางเข้าหลักจากถนนซึ่งทำเป็นทางไปสู่ระเบียง ในโถงรับรอง และห้องต่าง ๆ ของสมาชิกครอบครัว รวมไปถึงโรงจอดรถ
บ้านมีความโดดเด่นที่ใช้วัสดุที่เป็นโครงสร้างเหล็ก และผนังกระจกขนาดใหญ่ ตกแต่งด้วยสีขาวล้วน นอกจากนี้มีส ฟาน เดอร์ โรห์ ยังได้สเปกแบบเฟอร์นิเจอร์ให้เข้ากับอาคารนี้ด้วย โดยเขาได้ ลิลลี ไรซ์ (Lilly Reich) มาร่วมออกแบบเฟอร์นิเจอร์ภายใน ซึ่งได้แก่ Tugendhat chair และ Brno chair ที่ภายหลังก็ยังคงมีการนำแบบเก้าอี้เหล่านี้ไปผลิตสืบต่อจนถึงทุกวันนี้ ภายในบ้านไม่มีการตกแต่งใด ๆ รวมไปถึงงานศิลปะต่าง ๆ แต่มีส ใช้วิธีการตกแต่งอาคารโดยอาศัยลวดลายจากธรรมชาติ จากแผ่นหิน ผนังโอนิกซ์ และไม้เขตร้อนชื้น ซึ่งต่างเป็นสิ่งที่มีส มีความเชี่ยวชาญเป็นอย่างมาก
วิลลาทูเกนด์แฮต ใช้งบประมาณในการสร้างในขณะนั้นที่สูงมาก เนื่องจากวิธีการก่อสร้างที่ล้ำสมัย แปลกใหม่ ค่าวัสดุชั้นเลิศ รวมไปถึงกลไกภายในอาคารทั้งระบบฮีเตอร์และระบบระบายอากาศ ได้รับการจดทะเบียนให้เป็นมรดกโลกในปี ค.ศ. 2001
เจ้าชายอาแล็กซ็องดร์แห่งเบลเยียม
เจ้าชายอาแล็กซ็องดร์แห่งเบลเยียม () เป็นพระราชโอรสในสมเด็จพระราชาธิบดีเลโอโปลด์ที่ 3 แห่งเบลเยียม กับพระวรชายาพระองค์ที่ 2 ลิเลียง เจ้าหญิงแห่งเรธี พระองค์มีศักดิ์เป็นพระราชอนุชาต่างพระราชมารดาใน สมเด็จพระราชาธิบดีอัลแบร์ที่ 2 แห่งเบลเยียม และมีศักดิ์เป็นพระราชปิตุลาใน สมเด็จพระราชาธิบดีฟีลิปแห่งเบลเยียม พระองค์อภิเษกสมรสกับ เจ้าหญิงเลอาแห่งเบลเยียม แต่พระองค์ไม่มีโอรส-ธิดา
สงครามชเลสวิจครั้งที่สอง
สงครามชเลสวิจครั้งที่สอง (; ) เป็นความขัดแย้งทางการทหารระหว่างเดนมาร์ก และ ปรัสเซีย เป็นผลพันธ์ของ ปัญหาชเลสวิจ-ฮ็อลชไตน์ โดยสงครามเริ่มขึ่นในวันที่ 1 กุมภาพันธ์ 1864, เมื่อ กองทัพปรัสเซียข้ามพรมแดนสู่ชเลสวิจ
สงครามจบลงในวันที่ 30 ตุลาคม 1864 ด้วยความพ่ายแพ้ของเดนมาร์ก, โดยตาม สนธิสัญญาเวียนนา เดนมาร์กต้องคืนดัชชีชเลสวิก, โฮลชไตน์, และ Saxe-Lauenburg ให้กับ ปรัสเซีย และ ออสเตรีย
คาโงชิมะยูไนเต็ด
สโมสรฟุตบอลคาโงชิมะยูไนเต็ด (; ) เป็นสโมสรฟุตบอลที่เล่นอยู่ในเจลีก ดิวิชัน 3 ของประเทศญี่ปุ่น มีถิ่นฐานอยู่ที่เมืองคาโงชิมะ จังหวัดจังหวัดคาโงชิมะ ทางตอนใต้ของญี่ปุ่น ก่อตั้งขึ้นเมื่อปี ค.ศ. 2014 จากการรวมตัวกันของอดีตสโมสร "โวลกา คาโงชิมะ" (ヴォルカ鹿児島) กับ "เอฟซี คาโงชิมะ" (FC KAGOSHIMA)
ในอดีตเคยมีนักฟุตบอลทีมชาติไทยรุ่นเยาวชนมาเล่นอยู่ที่สโมสรแห่งนี้ด้วยคือ สิทธิโชค ภาโส
โวลกา คาโงชิมะ เคยเล่นอยู่ในลีกฟุตบอลของภูมิภาคคีวชู ทางตอนใต้ของญี่ปุ่นมาตั้งแต่ปี 1973 และได้ผ่านเข้าไปเล่นรอบเพลย์ออฟรายการ Regional League Promotion Series เพื่อขึ้นไปเล่นลีกอาชีพ Japan Football League (JFL) ซึ่งเป็นลีกระดับล่าง (ปัจจุบันคือลีกระดับ 4 ของญี่ปุ่น) แต่ยังไม่เคยไปถึงฝั่งฝัน
ส่วนทาง เอฟซี คาโงชิมะ (ชื่อเดิม NIFS United FC) ก็พยายามเลื่อนชั้นขึ้นมาเล่นในลีกฟุตบอลของภูมิภาคคีวชูเช่นเดียวกัน และทำได้สำเร็จในปี 2004 แต่ก็ไม่สามารถไปต่อถึงลีก JFL ได้
จนกระทั่งสมาคมฟุตบอลภูมิภาคคาโงชิมะ มีแนวคิดจะรวมทีมโวลกา คาโงชิมะ กับเอฟซี คาโงชิมะ เข้าด้วยกัน โดยแนวคิดนี้มีมาตั้งแต่ปี 2012 แต่ตกลงกันไม่สำเร็จ ต่อมา สามารถเจรจากันได้และรวมตัวกันได้สำเร็จโดยตั้งเป้าหมายจะเลื่อนชั้นขึ้นเจลีกให้สำเร็จ ต่อมาในปี 2013 หลังจากรวมตัวกันแล้ว สโมสรคาโงชิมะยูไนเต็ดสามารถผ่านเข้าสู่รอบสุดท้ายของรายการเพลย์ออฟได้ และได้เลื่อนขึ้นไปเล่น JFL ในฤดูกาล 2014
และในเดือนพฤศจิกายน 2015 สโมสรทำผลงานได้ดีจนได้ผ่านเข้าไปเล่นในเจลีก ดิวิชัน 3 และเมื่อสโมสรได้ไลเซนส์จากทางเจลีกให้เข้าร่วมการแข่งขัน สโมสรก็ได้เข้าแข่งขันอยู่ในลีกระดับ 3 นี้จนถึงปัจจุบัน
ตราสโมสรประกอบไปด้วยภูเขาไฟซากูราจิมะ ภูเขาไฟชื่อดังของจังหวัด และอ่าวคาโงชิมะ ส่วนสีแดงในตราสโมสรเป็นสีของสโมสรโวลกา คาโงชิมะ ส่วนสีฟ้าเป็นสีของสโมสรเอฟซี คาโงชิมะ
"ข้อมูลเมื่อ 15 กุมภาพันธ์ 2017"
Ĵ
ตัวอักษร Ĵ (ตัวเล็ก: ĵ) เป็นรูปแบบหนึ่งของอักษรละติน J ที่มีเซอร์คัมเฟล็กซ์ (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ [ʒ]
Ĵ เป็นตัวอักษรที่ใช้ในภาษาเอสเปรันโต
Ŝ
ตัวอักษร Ŝ (ตัวเล็ก: ŝ) เป็นรูปแบบหนึ่งของอักษรละติน S ที่มีเซอร์คัมเฟล็กซ์ (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ [ʃ]
Ŝ เป็นตัวอักษรที่ใช้ในภาษาเอสเปรันโต
ภาษาช่วยสื่อสารนานาชาติ
international auxiliary language (มักย่อในภาษาอังกฤษเป็น IAL หรือ auxlang หรืออาจเรียกว่า interlanguage) คือภาษาที่ช่วยในการสื่อสารระหว่างคนจากหลากหลายประเทศ ที่ไม่ได้ใช่ภาษาแม่ร่วมกัน โดยมีหลายภาษาที่ถือว่าเข้าข่าย ในอดีตเช่น ภาษากรีก ภาษาละติน และในปัจจุบันเช่น ภาษาจีนมาตรฐาน ภาษาฝรั่งเศส ภาษารัสเซีย ภาษาสเปน ภาษาอังกฤษ ภาษาอาหรับ เป็นต้น แต่เนื่องจากภาษาเหล่านี้เกี่ยวข้องกับการเอาชนะทางวัฒนธรรม การเมือง และเศรษฐกิจของประเทศเจ้าของภาษา บางคนจึงต้องการให้มีภาษาประดิษฐ์ที่สร้างขึ้นมาเป็นพิเศษเป็นทางออกของปัญหานี้ โดยภาษาประดิษฐ์ที่มักถูกกล่าวถึงคือ ภาษาเอสเปรันโต ภาษาอินเทอร์ลิงกวา และภาษาอิดอ
เอสเปรันติโด
เอสเปรันติโดคือภาษาประดิษฐ์ใดๆ ที่ได้รับอิทธิพลหรือแรงบันดาลใจจากภาษาเอสเปรันโต คำว่าเอสเปรันติโดมาจากคำว่าเอสเปรันโต "Esperanto" เติมปัจจัย "-id" ที่แปลว่าลูก ดังนั้น Esperantido มีความหมายตรงตัวว่า "ลูกของเอสเปรันโต" จุดประสงค์ของเอสเปรันติโดบ้างเพื่อพัฒนาและแก้ไขข้อบกพร่องของภาษาเอสเปรันโต บ้างเพื่อใช้ในวรรณกรรมภาษาเอสเปรันโต อย่างไรก็ตาม เอสเปรันติโดที่ใช้กันอย่างแพร่หลายมีเพียงแค่ภาษาอิดอเท่านั้น
ฟุจิวะระ ฟุจิโกะ
ฟุจิวะระ ฟุจิโกะ ( ; 27 กันยายน 2007 – 13 กุมภาพันธ์ 2078) พระชายาในจักรพรรดิญี่ปุ่นโดยเป็นพระชายาใน จักรพรรดิโกะ-คะชิวะบะระ จักรพรรดิองค์ที่ 104 และเป็นพระราชมารดาใน จักรพรรดิโกะ-นะระ จักรพรรดิองค์ที่ 105
มะเดะโนะโคจิ เอะอิโกะ
มะเดะโนะโคจิ เอะอิโกะ ( ; 2037 – 8 พฤศจิกายน 2065) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-นะระ จักรพรรดิองค์ที่ 105 และเป็นพระราชมารดาใน จักรพรรดิโองิมะชิ จักรพรรดิองค์ที่ 106
มะเดะโนะโคจิ ฟุซะโกะ
มะเดะโนะโคจิ ฟุซะโกะ ( ; ? – 12 กุมภาพันธ์ 2124) พระชายาในจักรพรรดิญี่ปุ่นโดยเป็นพระชายาใน จักรพรรดิโองิมะชิ จักรพรรดิองค์ที่106 เป็นพระมารดาใน เจ้าชายมะซะฮิโตะ อดีตรัชทายาทในจักรพรรดิโองิมะชิและเป็นพระอัยยิกาใน จักรพรรดิโกะ-โยเซ จักรพรรดิองค์ที่ 107 พระโอรสในเจ้าชายมะซะฮิโตะ
ซากิโกะ โคโนเอะ
ซากิโกะ โคโนเอะ ( ; 2118 – 11 สิงหาคม 2173) พระสนมในจักรพรรดิญี่ปุ่นเป็นธิดาใน โคะโนะเอะ ซะกิฮิซะ เป็นพระสนมหรือ เนียวโง ใน จักรพรรดิโกะ-โยเซ จักรพรรดิองค์ที่ 107 และเป็นพระราชมารดาใน จักรพรรดิโกะ-มิซุโน จักรพรรดิองค์ที่ 108 รวมถึงเป็นพระอัยยิกาของจักรพรรดินีและจักรพรรดิอีก 4 องค์ถัดมา
โคะโนะเอะ ซะกิฮิซะ
โคะโนะเอะ ซะกิฮิซะ ( ; 2079 – 7 มิถุนายน 2155) ขุนนางใน ยุคมุโระมะจิ ยุคอะซุชิโมะโมะยะมะ ถึง ยุคเอะโดะ ซึ่งได้ดำรงตำแหน่ง คัมปะกุ หรือผู้สำเร็จราชการในรัชสมัย จักรพรรดิโกะ-นะระ และเป็น ไดโจไดจิง ในรัชสมัยจักรพรรดิโองิมะชิเป็นบิดาของ โคะโนะเอะ ซะกิโกะ พระสนมใน จักรพรรดิโกะ-โยเซ เป็นพระอัยกา (ตา) ใน จักรพรรดิโกะ-มิซุโน และเป็นบิดาบุญธรรมของ โทะโยะโตะมิ ฮิเดะโยะชิ ซึ่งทำให้ฮิเดะโยะชิเป็นทายาทของ ตระกูลฟุจิวะระ ตามกฎหมายและได้ขึ้นเป็นคัมปะกุใน พ.ศ. 2129
ออเรคอน
ออเรคอน () เป็นบริษัทให้บริการทางด้านวิศวกรรม การจัดการ การออกแบบวางแผน การจัดการโครงการ และที่ปรึกษา ตั้งอยู่ที่ประเทศออสเตรเลียและประเทศแอฟริกาใต้
ก่อตั้งขึ้นจากการควบรวมกิจการที่ปรึกษาด้านวิศวกรรม 3  แห่งได้แก่ Africon, Connell Wagner และ Ninham Shand  Aurecon มีพนักงานทั้งสิ้นประมาณ 7500 คน ดำเนินกิจการใน 28 ประเทศในภูมิภาคแอฟริกา เอเชีย-แปซิฟิก และตะวันออกกลาง
Africon ก่อตั้งในปี 1935 ในช่วงการควบควมกิจการ Africon เคยได้รับการจัดอันดับให้เป็น 1 ใน 200 ของบริษัทออกแบบที่ดีที่สุดในโลก และเป็นบริษัทวิศวกรรมที่ใหญ่ที่สุดในแอฟริกาใต้อีกด้วย โดยให้บริการทั้งภาครัฐและเอกชนมนกลุ่มอุตสาหกรรมการขนส่ง อสังหาริมทรัพย์  บริการองค์กรท้องถิ่น พลังงานและเหมืองแร่
Connell Wagner เคยเป็นบริษัทที่ปรึกษาด้านวิศวกรรมที่ใหญ่ที่สุดในภูมิภาคเอเชีย-แปซิฟิก ด้วยประวัติการดำเนินงานมามากกว่า 75 ปี ในการให้บริการทางด้านเทคนิคในหลากหลายกลุ่มธุรกิจ โดยเฉพาะอาคาร อุตสาหกรรม การขนส่ง การพัฒนาเมือง แหล่งน้ำ การพัฒนาประเทศ สิ่งแวดล้อม พลังงาน การสื่อสาร และการทหาร
Ninham Shand ก่อตั้งในปี 1935 เคยเป็นบริษัทเอกชนชั้นนำในแอฟริกาในกลุ่มที่ปรึกษาด้านวิศวกรรมและวิทยาศาสตร์สิ่งแวดล้อม ให้บริการที่ปรึกษาในหลายพื้นที่รวมถึงแหล่งน้ำและการประปา อุตสาหกรรมหนัก การบำบัดของเสีย โครงสร้างพื้นฐาน งานโครงสร้างและอาคาร การขนส่งและถนน รวมถึงวิทยาศาตร์สิ่งแวดล้อม
บริษัทได้ให้บริการในการออกแบบและบริหารโครงการใน 12 กลุ่มตลาด ได้แก่ ธุรกิจอาคาร การก่อสร้าง การสื่อสารและข้อมูล การทหาร พลังงาน ภาครัฐ การพัฒนาประเทศ การอุตสาหกรรม ทรัพยากร การขนส่งและแหล่งน้ำ
ฟุจิวะระ โนะ มิสึโกะ
ฟุจิวะระ โนะ มิสึโกะ ( ; 2145 – 6 มีนาคม 2199) พระชายาในจักรพรรดิญี่ปุ่นโดยเป็นพระชายาใน จักรพรรดิโกะ-มิซุโน จักรพรรดิองค์ที่ 108 และเป็นพระราชมารดาหรือโคไตโงใน จักรพรรดิโกะ-โคเมียว จักรพรรดิองค์ที่ 110
เจ้าหญิงอะกิโกะ (จักรพรรดิโกะ-ไซ)
เจ้าหญิงอะกิโกะ ( ; 2181 – 2 สิงหาคม 2223) เจ้าหญิงและพระสนมในจักรพรรดิญี่ปุ่นโดยเป็นพระธิดาใน เจ้าชายโยะชิฮิโตะ พระราชโอรสใน จักรพรรดิโกะ-โยเซ จักรพรรดิองค์ที่ 108 และเป็นพระสนมหรือเนียวโงใน จักรพรรดิโกะ-ไซ จักรพรรดิองค์ที่ 110 มีพระโอรสเพียงพระองค์เดียวคือ เจ้าชายโอะซะฮิโตะ
พระเจ้าราชวรวงศ์เธอ พระองค์เจ้าเกสร
พระเจ้าราชวรวงศ์เธอ พระองค์เจ้าเกสร อาจหมายถึง
พระเจ้าราชวรวงศ์เธอ พระองค์เจ้าอำพัน
พระเจ้าราชวรวงศ์เธอ พระองค์เจ้าอำพัน หรือ พระองค์เจ้าพัน (พ.ศ. 2346 — 15 กุมภาพันธ์ พ.ศ. 2424) พระราชธิดาพระองค์ที่ 12 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น
พระเจ้าราชวรวงศ์เธอ พระองค์เจ้าอำพัน ประสูติเมื่อพ.ศ. 2346 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น มีพระขนิษฐาร่วมเจ้าจอมมารดา 1 พระองค์คือ พระเจ้าราชวรวงศ์เธอ พระองค์เจ้าเกสร
ในสมัยรัชกาลที่ 3 ได้เกิดคดีซึ่งอีนวล ได้ยินข่าวที่พระองค์เจ้าเกสรสิ้นพระชนม์ เจ้าจอมมารดาปิ่นเศร้าโศกเสียใจยิ่งนักที่พระองค์เจ้าเกสรสิ้นพระชนม์ จึงได้วางแผนกับอีจั่นหลอกเจ้าจอมมารดาปิ่นและพระองค์เจ้าอำพันว่าดวงพระวิญญาณของพระองค์เจ้าเกสรกลับมาเข้าร่างอีจั่น เจ้าจอมมารดาปิ่นและพระองค์เจ้าอำพันหลงเชื่อ และเจ้าจอมมารดาปิ่นจะไปรับตัวอีจั่นมาที่ตำหนัก ส่วนพระองค์เจ้าอำพันผู้เป็นพระเชษฐภคินีของพระองค์เจ้าเกสร มีรับสั่งให้อีนวลและอีเลยหาซื้อฟักทองมีขนาดเท่ากระโถน เพื่อพระองค์จะได้มาทำโถใส่ข้าวยาคูถวายพระสงฆ์ เป็นการทำบุญรับขวัญพระองค์เจ้าเกสร ความทราบถึงพระบาทสมเด็จพระนั่งเกล้าเจ้าอยู่หัวจึงทรงโปรดเกล้าฯ ชำระความผิด ซึ่งอีจั่น อีนวล อีเลย ถูกส่งไปเป็นตะพุ่นหญ้าช้าง เจ้าจอมมารดาปิ่นให้ภาคทัณฑ์ไว้
พระเจ้าราชวรวงศ์เธอ พระองค์เจ้าอำพัน สิ้นพระชนม์ในรัชกาลที่ 5 เมื่อวันพุธที่ 15 กุมภาพันธ์ พ.ศ. 2424 พระชันษา 79 ปี
ฟุตบอลชิงแชมป์แห่งชาติยุโรป 2020 รอบคัดเลือก
การแข่งขัน ฟุตบอลชิงแชมป์แห่งชาติยุโรป 2020 รอบคัดเลือก เป็นการแข่งขันฟุตบอลที่กำลังจะเกิดขึ้นนั้นจะลงเล่นตั้งแต่เดือนมีนาคม ค.ศ. 2019 ถึงเดือนมีนาคม ค.ศ. 2020 เพื่อผ่านเข้าไปฟุตบอลทีมชาติที่จะเข้าแข่งขัน ฟุตบอลชิงแชมป์แห่งชาติยุโรป 2020 รอบสุดท้าย. 20 ทีม และ 4 ทีมจากการแข่งขันรายการยูฟ่าเนชันส์ลีก ฤดูกาล 2018–19 ทำให้ประเทศต่างๆจะได้เส้นทางที่สองที่จะได้สิทธิ์ไปเล่นสำหรับทัวร์นาเมนต์รอบสุดท้าย เป็นครั้งแรกตั้งแต่ ปี ค.ศ. 1976, โดยในครั้งนี้ไม่มีทีมใดที่จะได้สิทธิ์โดยอัตโนมัติสำหรับ ฟุตบอลชิงแชมป์แห่งชาติยุโรป ในฐานะประเทศเจ้าภาพ.
รวมทั้งสิ้น 55 ทีมชาติที่จะเข้าร่วมในกระบวนการการคัดเลือก, กับ คอซอวอ จะได้เข้าร่วมเป็นครั้งแรก.
ทั้งหมด 55 ทีมชาติจากยูฟ่ามีสิทธิ์ที่จะได้เข้าร่วมในฟุตบอลชิงแชมป์แห่งชาติยุโรป 2020 ทัวร์นาเมนต์รอบคัดเลือก. 55 ชาติสมาชิกจะถูกแบ่งออกเป็นสิบกลุ่ม, กับห้ากลุ่มของพวกเขาก็จะมีอยู่ห้าทีม, และอีกห้ากลุ่มก็มีอยู่หกทีม.
CRM Privilege
CRM Privilege คือ การบริหารความสัมพันธ์กับลูกค้า (Customer Relationship Management) ในอีกรูปแบบหนึ่ง ซึ่งจะเป็นการบริหารและจัดหาสิทธิพิเศษที่หลากหลายให้กับลูกค้าของแบรนด์นั้นๆ โดยส่วนใหญ่รูปแบบของการสะสมแต้ม การแลกซื้อของในราคาพิเศษนั้น จะอยู่บนสื่อดิจิทัลทั้งหมด อาทิ เว็บไซต์ สมาร์ทโฟน ทั้งในระบบ iOS และระบบแอนดรอยด์ เป็นต้น ซึ่งทั้งหมดนี้ล้วนเป็นการสร้างความสัมพันธ์อันดีและการมีปฏิสัมพันธ์กับลูกค้าอย่างต่อเนื่อง เพื่อให้ลูกค้าเกิดความจงรักภักดีกับองค์กร หรือเกิด Brand Royalty อีกรูปแบบหนึ่งในยุคปัจจุบัน โดยจะเริ่มสังเกตเห็นได้ว่าประมาณ 5-6 ปีที่ผ่านมา (ประมาณพ.ศ. 2555) จะเห็นองค์กรใหญ่ๆ ที่มีฐานลูกค้าจำนวนมาก เริ่มให้ความสำคัญกับการบริหารจัดการลูกค้าบนสื่อดิจิทัลมากขึ้น รวมถึงการบริหารสร้างความสัมพันธ์กับลูกค้าในรูปแบบ CRM Privilege Platform ด้วยเช่นกัน โดยอาจจะเริ่มจากบนเว็บไซต์ และพัฒนามาอยู่บนแอปพลิเคชันในปัจจุบัน และทุกวันนี้ ก็ยังได้รับความนิยมมาอย่างต่อเนื่อง ซึ่งถือว่าเป็นการทำ CRM ในยุคดิจิทัลที่ได้ผลลัพธ์ที่ชัดเจน สามารถชี้วัดได้ มีตัวเลขสถิติยืนยัน โดยทุกวันนี้จะเริ่มเข้ามาแทนที่การทำ CRM ในรูปแบบเดิมที่ต้องส่งจดหมายไปตามบ้านลูกค้า ส่งอีเมล์ หรือส่ง SMS
ตัวอย่างเช่น หากคุณใช้มือถือยี่ห้อหนึ่ง และใช้แอปพลิเคชันที่โหลดมาพร้อมกับมือถือ พอคุณสมัคร log in เข้าไป คุณก็จะมีสิทธิพิเศษโดยใช้ point จากการจ่ายชำระค่ามือถือ ค่าอินเทอร์เน็ต เป็นคะแนนสะสม และสามารถนำคะแนนเหล่านั้นไปแลกสิทธิประโยชน์ต่างๆ ได้ เช่น แลกโดนัท แลกซื้อตั๋วหนัง แลกซื้อกาแฟ ร้านอาหาร ที่พักโรงแรมในราคาพิเศษ เป็นต้น จึงทำให้ลูกค้าเกิดความจงรักภักดีต่อแบรนด์ ไม่อยากเปลี่ยนแบรนด์ เพราะหากเปลี่ยนมือถือเป็นยี่ห้ออื่น ก็จะไม่ได้รับสิทธิพิเศษในส่วนนี้ เป็นต้น
โดยปัจจุบัน มีหลายองค์กร ที่ต้องการรักษาฐานลูกค้าเดิมและเริ่มใช้กลยุทธ์การบริหารความสัมพันธ์กับลูกค้าในรูปแบบ CRM Privilege มากขึ้นเรื่อยๆ เนื่องด้วยหากพูดในเชิงการตลาด นักการตลาดจะทราบว่าการรักษาฐานลูกค้าเดิมนั้นจะใช้งบประมาณในการดำเนินการน้อยกว่าประมาณ 6 เท่า หากเทียบกับการหาฐานลูกค้ารายใหม่ๆ และเป็นเรื่องที่น่ายินดีที่ประเทศไทยก็มีบริษัทสตาร์ทอัพของไทยที่มีความเชี่ยวชาญในด้านการออกแบบและพัฒนาแพลตฟอร์มด้าน CRM Privilege อย่างครบวงจร เพื่อรองรับการเติบโตในยุคดิจิทัล Thailand 4.0 ตามนโยบายของภาครัฐด้วยเช่นกัน
จอห์น วินดัม
จอห์น วินดัม ปากส์ ลูคัส เบย์นอน แฮร์ริส (; 10 กรกฎาคม ค.ศ. 1903 – 11 มีนาคม ค.ศ. 1969) เป็นนักเขียนชาวอังกฤษ เกิดที่เมืองดอร์ริดจ์ในวอริกเชอร์ (ปัจจุบันอยู่ในเขตเวสต์มิดแลนส์) เป็นบุตรของจอร์จ เบย์นอน แฮร์ริสกับเกอร์ทรูด ปากส์ มีน้องชายที่ต่อมาเป็นนักเขียนเช่นกันคือ วิเวียน เบย์นอน แฮร์ริส วินดัมใช้ชีวิตวัยเด็กในเขตเอดจ์บาสตันในเมืองเบอร์มิงแฮม เมื่อเขาอายุได้ 8 ปี บิดาและมารดาของเขาแยกกันอยู่ วินดัมเรียนในหลายโรงเรียนก่อนจะเรียนที่โรงเรียนบีเดลส์ จากนั้นเขาทำงานหลายอย่างรวมถึงเขียนเรื่องสั้นให้นิตยสารอเมริกันหลายฉบับ โดยใช้นามปากกาส่วนใหญ่ว่า "จอห์น เบย์นอน" และ "จอห์น เบย์นอน แฮร์ริส"
ในช่วงสงครามโลกครั้งที่สอง วินดัมรับราชการในกระทรวงสารสนเทศ ก่อนจะย้ายไปอยู่กองทหารสื่อสาร นอกจากนี้เขายังส่วนร่วมในการยกพลขึ้นบกที่นอร์ม็องดี หลังสงคราม วินดัมกลับมาเขียนหนังสือ ในปี ค.ศ. 1951 เขาตีพิมพ์นิยายเรื่อง "The Day of the Triffids" โดยใช้ชื่อจริง นิยายเรื่องนี้ได้รับการตอบรับอย่างล้นหลาม นอกจากนิยายเรื่องนี้แล้ว วินดัมยังมีผลงานที่สำคัญอื่น ๆ ได้แก่ "The Chrysalids" (ค.ศ. 1955) และ "The Midwich Cuckoos" (ค.ศ. 1957)
ด้านชีวิตส่วนตัว วินดัมแต่งงานกับเกรซ อิโซเบล วิลสันในปี ค.ศ. 1963 วินดัมเสียชีวิตที่บ้านในเมืองปีเตอส์ฟิลด์ ในปี ค.ศ. 1969
ดนตรีแก่นเรื่องดอกเตอร์ฮู
ดนตรีแก่นเรื่อง"ดอกเตอร์ฮู" เป็นการสร้างสรรผลงานของนักประพันธเพลงชาวออสเตรเลีย และเรียบเรียงโดยเดเลีย เดอร์บี้เชียร์ ณ สถานีส่งสัญญาณวิทยุบีบีซีเมื่อปี ค.ศ.1963 อีกทั้งยังนับได้ว่าเป็นดนตรีอิเล็กทรอนิกส์เพลงแรกที่ถูกเล่นเป็นเพลงแก่นเรื่องบนจอแก้ว มันได้ถูกใช้เป็นเพลงประกอบของนภาพยนตร์ชุดสืบเนื่องแนววิทยาศาสตร์อย่างเรื่องดอกเตอร์ฮู และถูกนำมาประยุกต์เปลี่ยนแปลงหลายต่อหลายครั้ง
ถึงแม้ว่าดนตรีแก่นเรื่องจะถูกนำมาเปลี่ยนอยู่หลายครั้งแต่จังหวะก็ยังคงไม่ได้ถูกปรับเปลี่ยนแต่อย่างใด เพลงประกอบแบบดั้งเดิมได้ถูกเขียนและจัดให้อยู่ใน E minor หลากหลายเวอร์ชันรวมถึงล่าสุดที่ถูกเรียบเรียงโดยเมอร์รีย์ โกลด์ ก็ยังคงดำรงใช้คีย์เดิมอยู่ ยกเว้นของปีเตอร์ โฮเวลล์(F# minor)และเคฟฟ์ แมคคัลลอค(A minor)
ถึงแม้ว่าผลงานต่างๆ จะถูกอ้างอิงและใช้ในอัลบั้มเพลงประกอบภายใต้ชื่อว่า 'เพลงประกอบดอกเตอร์ฮู'ซึ่งชื่อเป็นทางการของเพลงนี้ก็คือ 'ดอกเตอร์ฮู' แต่กลับกลายเป็นว่าในชีทเพลงแบบต้นตำหรับกลับใช้ชื่อว่า 'ดร.ฮู' แทน
กีฬาเรือพายในกีฬาแห่งชาติ ครั้งที่ 45
กีฬาเรือพายในกีฬาแห่งชาติ ครั้งที่ 45 จัดแข่งขันที่อ่างเก็บน้ำคลองหลา อำเภอคลองหอยโข่ง จังหวัดสงขลา กำหนดแข่งขันระหว่างวันที่ 20 ถึง 25 มิถุนายน พ.ศ. 2560 มีการชิงชัยทั้งหมด 42 เหรียญทอง
ฟุตบอลชิงถ้วยพระราชทานคิงส์คัพ ครั้งที่ 45
การแข่งขันฟุตบอลชิงถ้วยพระราชทานคิงส์คัพครั้งที่ 45 จัดขึ้นระหว่างวันที่ 14 - 16 กรกฎาคม พ.ศ. 2560 โดยมีทีมเข้าร่วมการแข่งขันทั้งหมด 4 ทีม จะแข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ บูร์กินาฟาโซ, เกาหลีเหนือ และ เบลารุส.
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
เวลาทั้งหมดเป็นเวลาท้องถิ่น, เวลาอินโดจีน ()หมายเหตุ : ไม่รวมประตูลูกจุดโทษในช่วงเสมอการแข่งขันฟุตบอลชิงถ้วยพระราชทานคิงส์คัพ ครั้งที่ 45 จะมีการจำหน่ายตั๋วเข้าชมเกมการแข่งขันที่ไทยทิกเก็ตเมเจอร์ ทุกสาขา ทุกช่องทางการจำหน่ายตั้งแต่วันที่ 27 มิถุนายน พ.ศ. 2560 เวลา 10.00 น. เป็นต้นไป
ดินาร์อิรัก
ดินาร์ () (อารบิก: دينار, (สัญลักษณ์: د.ع; รหัส: IQD) เป็นสกุลเงินของประเทศอิรัก
สกอแลสติก คอร์ปอเรชั่น
สกอแลสติก คอร์ปอเรชั่น คือบริษัทด้านการพิมพ์ การสอน และสื่อ เป็นที่รู้จักกันในฐานะ ผู้ตีพิมพ์ จัดจำหน่าย และสื่อการเรียนการสอนสำหรับโรงเรียน ครู และนักเรียน ก่อตั้งขึ้นในวันที่ 22 ตุลาคม ค.ศ. 1920 โดยนาย Maurice R. Robinson ธุรกิจของสกอแลสติกคลอบคลุมและแบ่งภาระรับผิดชอบออกเป็นสามส่วนได้แก่ ส่วนตีพิมพ์และจัดจำหน่ายหนังสือเด็ก, ส่วนการศึกษา, และส่วนต่างประเทศ โดยสกลอแลสติกนั้นเป็นผู้ถือลิขสิทธิ์การตีพิมพ์ของชุดนวนิยายแฮร์รี่ พอตเตอร์ และชุดไตรภาคเกมล่าชีวิต ถือเป็นผู้ตีพิมพ์และจัดจำหน่ายหนังสือเด็กรายใหญ่ที่สุดของโลก
เดอะเฟซ ซีซัน 1
เดอะเฟซ ซีซัน 1 () ได้เริ่มออกอากาศทางออนไลน์ในวันที่ 1 กุมภาพันธ์ 2013 และออกอากาศทางโทรทัศน์ในวันที่ 12 กุมภาพันธ์ 2013 ทางช่อง โคโค โรชา, คาโรลินา คูโควา และ เนโอมี แคมป์เบลล์ ได้มาทำหน้าที่เป็นเมนเทอร์ในซีซันนี้ โดยมี ไนเกล บาร์เกอร์ ทำหน้าที่เป็นพิธีกร
ผู้ชนะในซีซันนี้คือ เดวีน อับดุลลาห์ วัย 21 ปี จาก เดอะบร็องซ์, นครนิวยอร์ก
"ออกอากาศ 5 กุมภาพันธ์ 2556" 
เป็นการคัดเลือกผู้เข้าแข่งขันเพื่อให้เหลือสิบสองคนสุดท้าย และแบ่งออกเป็นสามทีม ทีมละสี่คนตามที่เมนเทอร์หรือผู้เข้าแข่งขันได้ตัดสินใจเลือก
"ออกอากาศ 12 กุมภาพันธ์ 2556""ออกอากาศ 19 กุมภาพันธ์ 2556""ออกอากาศ 26 กุมภาพันธ์ 2556""ออกอากาศ 5 มีนาคม 2556""ออกอากาศ 12 มีนาคม 2556""ออกอากาศ 19 มีนาคม 2556""ออกอากาศ 26 มีนาคม 2556" ทีมโคโค  
 ทีมคาโรลินา  
 ทีมเนโอมี
ศิวัช พงษ์เพียจันทร์
ศาสตราจารย์ดร.ศิวัช พงษ์เพียจันทร์ เกิดเมื่อวันที่ 18 กันยายน พ.ศ. 2517 (ปัจจุบันอายุ 43 ปี) ที่อำเภอเมือง จังหวัดเชียงใหม่ เป็นบุตรชายของ รองศาสตราจารย์เพทาย พงษ์เพียจันทร์ และ รองศาสตราจารย์พันทิพา พงษ์เพียจันทร์ ปัจจุบันดำรงตำแหน่งเป็นศาสตราจารย์เงินเดือนขั้นสูง (เดิม เรียกว่า ศาสตราจารย์ญาณวิทย์ หรือศาสตราจารย์ในระดับ C-11) สาขาวิทยาศาสตร์สิ่งแวดล้อม และเป็นผู้อำนวยการศูนย์วิจัยและพัฒนาการป้องกันและจัดการภัยพิบัติ ประจำคณะพัฒนาสังคมและสิ่งแวดล้อมสถาบันบัณฑิตพัฒนบริหารศาสตร์ นอกจากนั้น ดร.ศิวัช ยังเป็นนักวิจัยด้านมลพิษทางอากาศประจำ Institute of Earth Environment, Chinese Academy of Sciences (IEECAS) เมือง Xi’an ประเทศจีน และเป็นหนึ่งในคณะทำงานโครงการวิจัยขั้วโลก ในพระราชดำริฯ ของสมเด็จพระเทพรัตนราชสุดาฯ สยามบรมราชกุมารี ซึ่งเคยไปศึกษาวิจัยที่สถานี Great Wall บน ทวีปแอนตาร์กติกา ในช่วงเดือนมกราคม 2559
ศาสตราจารย์ ดร.ศิวัช มีผลงานตีพิมพ์ในหนังสือพิมพ์กรุงเทพธุรกิจและวารสารวิชาการระดับนานาชาติ เช่น Atmospheric Environment, Environmental Pollution, Science of the Total Environment รวมถึงได้รับเชิญเพื่อให้ความรู้เชิงวิชาการทางรายการตามสถานีโทรทัศน์ต่างๆ เช่น รายการช่วยคิดช่วยทำ ฮาร์ดคอร์ข่าว สภาท่าพระอาทิตย์ และสภากาแฟ เวทีชาวบ้าน
ดร.ศิวัช พงษ์เพียจันทร์ จบการศึกษาระดับประถมศึกษาและมัธยมศึกษาปีที่ 3 จากโรงเรียนปรินส์รอยแยลส์วิทยาลัย จากนั้น ดร.ศิวัชได้รับทุนรัฐบาลไทยไปศึกษาต่อที่ประเทศญี่ปุ่นเป็นเวลา 11 ปี โดยได้ศึกษาตั้งแต่ระดับชั้นมัธยมปลายที่โรงเรียนสาธิตมหาวิทยาลัยโตเกียวกัคคุเง และศึกษาต่อในระดับปริญญาตรีและโทที่มหาวิทยาลัยฮอกไกโด สาขาวิชาสมุทรศาสตร์และเคมีสิ่งแวดล้อม ดร.ศิวัชสำเร็จการศึกษาระดับปริญญาเอกจากมหาวิทยาลัยเบอร์มิงแฮม สหราชอาณาจักร สาขาวิชาวิทยาศาสตร์สิ่งแวดล้อมและภูมิศาสตร์ หลังจากนั้นได้รับทุน Postdoc เพื่อศึกษาต่อด้าน Source Apportionment of Air Pollutants ที่ Hong Kong Polytechnic University ภายใต้การสนับสนุนจาก UNESCO เป็นเวลาหนึ่งปี นอกจากนั้น ดร.ศิวัชได้รับทุน Postdoc จาก Chinese Academy of Sciences เพื่อศึกษาต่อด้าน Carbonaceous Aerosols ที่ IEECAS เป็นระยะเวลาสามปี
ดร.ศิวัช พงษ์เพียจันทร์ เริ่มสอนหนังสือที่คณะการจัดการสิ่งแวดล้อม มหาวิทยาลัยสงขลานครินทร์ ในปีพ.ศ. 2549 และได้รับพระบรมราชโองการโปรดเกล้าฯ แต่งตั้งตำแหน่งศาสตราจารย์ ในสาขาวิชาวิทยาศาสตร์สิ่งแวดล้อม เมื่อวันที่ 8 ตุลาคม พ.ศ. 2557 ในขณะดำรงตำแหน่งเป็นอาจารย์ประจำคณะพัฒนาสังคมและสิ่งแวดล้อมสถาบันบัณฑิตพัฒนบริหารศาสตร์ หรือนิด้า
วิชาฆ่าภาคบังคับ
วิชาฆ่าภาคบังคับ เป็นนวนิยายภาษาญี่ปุ่น แต่งโดยโคจุน ทะคะมิ ตีพิมพ์ครั้งแรกในวันที่ 26 กุมภาพันธ์ ค.ศ. 1999 เป็นเรื่องราวของเด็กมัธยมกลุ่มหนึ่งที่ถูกบังคับให้เข้าร่วมรายการที่จัดขึ้นโดยรัฐบาล ซึ่งบังคับให้พวกเขาฆ่ากันเอง ก่อนที่จะมีการตีพิมพ์ "วิชาฆ่าภาคบังคับ" ได้ผ่านเข้ารอบในการประกวดรางวัลหนังสือสยองขวัญของญี่ปุ่นในปีค.ศ. 1997 แต่เมื่อถึงรอบชิงชนะเลิศไม่ได้รับการคัดเลือก จนกระทั่งได้ตีพิมพ์ในปีค.ศ. 1999 และกลายเป็นหนังสือขายดีอย่างเหนือความคาดหมาย หนึ่งปีให้หลังได้มีการดัดแปลงนวนิยายเล่มนี้เป็นภาพยนตร์ ออกฉายในชื่อ "เกมนรก โรงเรียนพันธุ์โหด" ซึ่งประสบความสำเร็จทางรายได้เป็นอย่างสูงและถูกวิพากษ์วิจารณ์ถึงความรุนแรงในเวลาเดียวกัน และด้วยความสำเร็จนี้เอง ทำให้ภาพยนตร์ทำรายได้สูงที่สุดในปีที่ออกฉายและได้มีการสร้างภาคต่อตามมา
วิชาฆ่าภาคบังคับ เป็นที่พูดถึงอีกครั้งภายหลังนวนิยายเรื่อง"เกมล่าชีวิต" โดยซูซาน คอลลินส์ ได้ออกวางจำหน่ายและประสบความสำเร็จทางยอดขายเป็นอย่างมาก โดยผู้อ่านบางกลุ่มได้ระบุว่าคอลลินส์นั้นลอกแนวคิดของนวนิยายเล่มนี้มา อย่างไรก็ตามคอลลินส์ได้ออกมาปฏิเสธต่อกระแสดังกล่าว เธอระบุว่าเธอไม่เคยได้ยินชื่อนวนิยายเรื่อง"วิชาภาคบังคับ" หรือชื่อของโคจุน ทะคะมิมาก่อน จนกระทั่งหนังสือของเธอได้วางขาย
เจ้าชายคาร์ล ดยุกแห่งเวสเตร์เกิตลันด์
เจ้าชายคาร์ล ดยุกแห่งเวสเตร์เกิตลันด์ ()ทรงเป็นพระราชโอรสพระองค์ที่ 3 ใน สมเด็จพระเจ้าออสการ์ที่ 2 แห่งสวีเดน กับ โซเฟียแห่งนอสซอ สมเด็จพระราชินีแห่งสวีเดน ทรงเสกสมรสกับ เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ พระราชธิดาใน สมเด็จพระเจ้าเฟรเดอริกที่ 8 แห่งเดนมาร์ก กับ หลุยส์แห่งสวีเดน สมเด็จพระราชินีแห่งเดนมาร์ก มีพระโอรส-ธิดารวม 4 พระองค์ โดยพระองค์ถือเป็นพระราชอัยกา(ตา) ใน 3 พระมหากษัตริย์ ดังนี้
พระองค์ทรงมีฐานันดรเป็น เจ้าชายแห่งสวีเดนและนอร์เวย์ ดยุกแห่งเวสเตร์เกิตลันด์ ตั้งแต่แรกประสูติ
เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์
ภายหลังอภิเษกสมรส ทรงดำรงพระพระอิสริยยศเป็น เจ้าหญิงแห่งเดนมาร์ก ดัชเชสแห่งเวสเตร์เกิตลันด์
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 30 มิถุนายน พ.ศ. 2560 ที่ Stadion Cracovia ในเมือง กรากุฟ, ประเทศโปแลนด์, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017.
โยโกะ ฮิกาซะ
โยโกะ ฮิกาซะ () เป็นนักพากย์อนิเมะและนักร้องชาวญี่ปุ่น เธออยู่สังกัต I'm Enterprise
นางทิพย์
นางทิพย์ เป็นนวนิยายไทยแนว แฟนตาซี และ ดราม่า จากบทประพันธ์ของ แก้วเก้า ถูกนำมาสร้างเป็นละครโทรทัศน์มาแล้วถึง 2 ครั้งด้วยกัน ครั้งแรกเมื่อปี พ.ศ. 2535 นำแสดงโดย มนฤดี ยมาภัย , วีรยุทธ รสโอชา, บดินทร์ ดุ๊ก, เหมือนฝัน บัณฑิตสกุล ต่อมานำกลับมาสร้างใหม่อีกครั้ง โดยบริษัท มีเดีย สตูดิโอ จำกัด กำกับการแสดงโดย ปัญญา ชุ่มฤทธิ์ นำแสดงโดย อรรคพันธ์ นะมาตร์, พีชญา วัฒนามนตรี, ฝนทิพย์ วัชรตระกูล, มุกดา นรินทร์รักษ์, ตากเพชร เลขาวิจิตร ทุกวันจันทร-อังคาร อังคาร 20.30 น. เริ่มวันอังคารที่ 2 ตุลาคม พ.ศ. 2561 ต่อจากละคร ลูกไม้ลายสนธยา โดยละครเล่าเรื่องราวถึงความรัก ความอาฆาต ข้ามภพ ข้ามชาติ ของมนุษย์ เทพ และวิญญาณ
พระราชวรวงศ์เธอ พระองค์เจ้าอับสรศรีราชกานดา
พระราชวรวงศ์เธอ พระองค์เจ้าอับสรศรีราชกานดา (11 มกราคม พ.ศ. 2416 — 12 พฤษภาคม พ.ศ. 2460) พระราชธิดาพระองค์ที่ 18 ในกรมพระราชวังบวรวิไชยชาญประสูติแต่จอมมารดาต่วน
พระราชวรวงศ์เธอ พระองค์เจ้าอับสรศรีราชกานดา ประสูติเมื่อวันอาทิตย์ที่ 11 มกราคม พ.ศ. 2416 เป็นพระราชธิดาในกรมพระราชวังบวรวิไชยชาญประสูติแต่จอมมารดาต่วน
พ.ศ. 2435 ในสมัยรัชกาลที่ 5 พระองค์เจ้าอับสรศรีราชกานดา ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี ปรากฎความใน "วชิรญาณวิเศษ" ว่า
""...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป...""
และ
""...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ พระองค์เจ้าอับศรศรีราชกานดา ๑...""
พระราชวรวงศ์เธอ พระองค์เจ้าอับสรศรีราชกานดา สิ้นพระชนม์ในรัชกาลที่ 6 เมื่อวันเสาร์ที่ 12 พฤษภาคม พ.ศ. 2460 พระชันษา 45 ปี พระราชทานเพลิงพระศพ ณ พระเมรุวัดเทพศิรินทราวาส วันที่ 12 เมษายน พ.ศ. 2463
เจ้าชายวิลเฮล์ม ดยุกแห่งเซอเดร์มันลันด์
เจ้าชายวิลเฮล์ม ดยุกแห่งเซอเดร์มันลันด์ () เป็นพระราชโอรสพระองค์กลางใน สมเด็จพระเจ้ากุสตาฟที่ 5 แห่งสวีเดน กับ วิกตอเรียแห่งบาเดิน สมเด็จพระราชินีแห่งสวีเดน ทรงมีพระเชษฐา 1 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน ทรงมีพระอนุชา 1 พระองค์คือ เจ้าชายเอริก ดยุกแห่งเวสเตร์มันลันด์ พระองค์ทรงเสกสมรสกับ แกรนด์ดัชเชสมาเรีย โรมานอฟแห่งรัสเซีย (ภายหลังดำรงพระอิสริยยศเป็น ดัชเชสแห่งเซอเดร์มันลันด์) มีพระโอรสเพียงพระองค์เดียวคือ อดีตเจ้าชายเลนนาร์ต ดยุกแห่งซาล์มลันด์
เจ้าชายเอริก ดยุกแห่งเวสเตร์มันลันด์
เจ้าชายวิลเฮล์ม ดยุกแห่งเซอเดร์มันลันด์ () เป็นพระราชโอรสพระองค์สุดท้องใน สมเด็จพระเจ้ากุสตาฟที่ 5 แห่งสวีเดน กับ วิกตอเรียแห่งบาเดิน สมเด็จพระราชินีแห่งสวีเดน ทรงมีพระเชษฐา 2 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน เจ้าชายวิลเฮล์ม ดยุกแห่งเซอเดร์มันลันด์ พระองค์มิได้เสกสมรส และสิ้นพระชนม์ ขณะพระชันษาเพียง 29 ชันษา